Poruchy chuti.
Mám naprijemne horké v ústach. Užívam kolagén, Urokur, Citalac a Magnesil lactas Galvex 500mg. Poraďte mi prosím. Ďakujem.
Dobrý deň,
ďakujeme za Vašu otázku.
Príčin pocitu horkostí v ústach môže byť viacero, medzi najčastejšie patria sucho v ústach, problémy so zubami a ďasnami, refluxná choroba či pálenie záhy, kvasinková infekcia, stres, niektoré lieky, užívanie medi, železa, zinku a podobne. Pre zistenie konkrétnej príčiny je nutné lekárske vyšetrenie.
Z liekov, ktoré užívate, poruchy chuti boli popísané ako menej časté nežiaduce účinky lieku Urokur a zriedkavé vedľajšie účinky lieku Citalec. Nakoľko sa môže jednať o prejav nežiadúcich účinkov liekov, je potrebné o tejto skutočnosti informovať predpisujúcich lekárov, ktorý podľa závažnosti a aktuálneho zdravotného stavu určia ďalší postup v liečbe.
Prajem Vám pekný deň.
S pozdravom
PharmDr. Patrícia Čečková